BOJ เผยฐานเงินเดือน ก.ย.ทำสถิติสูงสุดเป็นประวัติการณ์ 10 เดือนติดต่อกัน
BOJ เผยฐานเงินเดือน ก.ย. ทำสถิติสูงสุดเป็นประวัติการณ์ 10 เดือนติดต่อกัน
4 ต.ค. 2559

ธนาคารกลางญี่ปุ่น (BOJ) เปิดเผยว่า ฐานเงินของญี่ปุ่นได้ปรับตัวเพิ่มขึ้นแตะระดับสูงสุดเป็นประวัติการณ์ในเดือนก.ย.เป็นเดือนที่ 10 ติดต่อกัน โดยทางธนาคารกลางได้เข้ามาเสริมสภาพคล่องให้เพียงพอภายใต้นโยบายการเงินแบบผ่อนคลายเพื่อหนุนเงินเฟ้อ
โดยฐานเงิน (monetary base) หรือปริมาณธนบัตรและเหรียญกษาปณ์ที่หมุนเวียนอยู่ในมือประชาชนและธนาคารพาณิชย์ รวมทั้งเงินฝากที่สถาบันการเงินสำรองไว้กับธนาคารกลางประจำเดือนก.ย. อยู่ที่ 412.84 ล้านล้านเยน (4.04 ล้านล้านดอลลาร์) เพิ่มขึ้น 22.0% จากเดือนก.ย.ปีที่แล้ว
ขณะที่ในการประชุมครั้งล่าสุดเมื่อปลายเดือนก.ย.นั้น BOJ ประกาศว่าจะยังคงขยายฐานเงินไปจนกว่าราคาผู้บริโภคจะปรับตัวขึ้นสูงกว่าระดับ 2% ซึ่งถือเป็นระดับที่มีเสถียรภาพ
ทั้งนี้ BOJ ได้ให้คำมั่นเพื่อยกระดับฐานเงินประมาณ 80 ล้านล้านเยนต่อปีผ่านโครงการรับซื้อสินทรัพย์ขนานใหญ่ แต่นักเศรษฐศาสตร์บางรายมองว่า อัตราการขยายตัวอาจชะลอตัวลง เนื่องจากทางธนาคารกลางได้ตัดสินใจเปลี่ยนจุดสนใจไปที่การควบคุมเส้นอัตราผลตอบแทน (yield curve) แทนการเพิ่มวงเงินรับซื้อสินทรัพย์ สำนักข่าวเกียวโดรายงาน